 РЕПУБЛИКА БЪЛГАРИЯ

 **Р А Й О Н Е Н С Ъ Д – П Л О В Д И В**

**С Ъ О Б Щ Е Н И Е**

 **УВАЖАЕМИ ГРАЖДАНИ И АДВОКАТИ,**

Уведомяваме Ви, че съгласно измененията на ГПК, НПК, ЗСВ и др. нормативни актове, обнародвани в ДВ бр.110/2020г., считано от 01.07.2021 г., съдиите от Районен съд – Пловдив ще извършват процесуални действия и ще постановяват своите актове в електронна форма, като за целта ще се образуват електронни дела.

 Запазва се възможността до Съда да се подават документи на хартиен носител, които ще се обработват и въвеждат в Единната информационна система на съдилищата.

 Създава се нова възможност за подаване на документи до Съда по електронен път, подписани с Квалифициран електронен подпис. Подаването на електронни документи може да става по два начина:

*чрез Единния портал за електронно правосъдие*

*чрез системата за сигурно електронно връчване на Държавна агенция „Електронно управление“.*

 Електронни документи, изпратени от служебни и лични имейли, извън посочените по-горе два начина, **няма да бъдат приемани и администрирани**.

 **ИНФОРМАЦИЯ ПО ГРАЖДАНСКИ ДЕЛА**

 Иницииращите документи, даващи основание за образуване на граждански дела – молби, искови молби и др., подписани с квалифициаран електронен подпис, могат да бъдат подавани чрез Единния портал за електронно правосъдие и Системата за сигурно електронно връчване на ДАЕУ, за което потребителите следва да имат създаден профил в тях.

 По висящи граждански производства могат да се подават електронни документи – молби, жалби, съпровождащи документи и др. чрез Единния портал за електронно правосъдие и Системата за сигурно електронно връчване на ДАЕУ, подписани с квалифициран електронен подпис.

 Призоваване и връчване на съобщения по електронен път по граждански дела ще се извършва чрез Единния портал за електронно правосъдие или чрез системата за сигурно електронно връчване на ДАЕУ.

 **ИНФОРМАЦИЯ ПО НАКАЗАТЕЛНИ ДЕЛА**

Иницииращите документи, даващи основание за образуване на наказателни дела – обвинителни актове, частни тъжби, жалби по ЗАНН и др., подавани по електронен път и подписани с квалифициран електронен подпис могат да бъдат подавани **само** чрез Единния портал за електронно правосъдие. Иницииращи документи, даващи основание за образуване на наказателни дела, депозирани чрез системата за сигурно електронно връчване на ДАЕУ, **няма да бъдат администрирани.**

 По висящи наказателни производства, електронни документи, съпровождащи документи, жалби и др. могат да бъдат подавани чрез Единния портал за електронно правосъдие и Системата за сигурно електронно връчване на ДАЕУ, подписани с квалифициран електронен подпис.

 Призоваване и връчване на съобщения по електронен път по наказателни дела ще бъдат извършвани чрез Единния портал за електронно правосъдие и Системата за сигурно електронно връчване на ДАЕУ.

4000 Пловдив, бул. „Шести септември” № 167

тел.: 032/656 362, факс 032/656 375, e-mail: rsp@rs-plovdiv.com